stanford-oval/wikipedia huggingface dataset:
Se oikea ensisilmäys ja Viimeinen silmäys
Juoni > Se oikea ensisilmäys

Jakso alkaa Barneyn ja Robinin häistä, missä Ted hyvästelee ystäviään, koska on seuraavana päivänä muuttamassa Chicagoon. Häistä lähdettyään Ted odottaa junaa Farhamptonin asemalla, missä hän vihdoin tapaa tulevien lastensa äidin Tracy McConnellin. Suurin osa jaksosta sijoittuu tulevaisuuteen, paljastaen suuria muutoksia päähenkilöiden elämässä. Robin on päässyt unelmatyöhönsä toimittajaksi World Wide Newsille. Nopea työtahti luo painetta Robinin ja Barneyn avioliitolle ja pari päätyy eroon. Lily ja Marshall saavat kolmannen lapsen, Ted ja Tracy ensimmäisen ja muuttavat Tedin taloon lähiössä. Jakson lopussa "jengi" hyvästelee asunnon, jossa kaikki paitsi Barney ovat jossain vaiheessa asuneet, kun Lily ja Marshall päättävät muuttaa isompaan asuntoon.
Juoni > Viimeinen silmäys

Viimeinen silmäys on sarjan virallisesti viimeinen jakso. Paljastukset päähenkilöiden tulevaisuudesta jatkuvat. Marshallista tulee tuomari, Barneylla on täydellinen kuukausi (31 naista 31 päivässä), mutta yksi naisista tulee raskaaksi ja näin Barneysta tulee isä. Ted kosii Tracya uudestaan ja he menevät naimisiin maistraatissa. Lopussa käy ilmi, että Tracy sairastui ja kuoli. Lopulta sarja tekee täyden ympyrän: Lastensa luvalla Ted pyytää Robinia ulos, kuinkas muuten kuin hakemalla sinisen käyrätorven ja huutamalla tämän ikkunan alla.
Aiheesta muualla

”Se oikea ensisilmäys” Internet Movie Databasessa (IMDb.com) (englanniksi)
”Viimeinen silmäys” Internet Movie Databasessa (IMDb.com) (englanniksi)
Sosiologisen teorian nykysuuntauksia

| Sosiologisen teorian nykysuuntauksia |
| --- | --- |
Kirjailija:  Risto Heiskala (toim.)
Genre:  sosiologia
Kustantaja:  Gaudeamus
Julkaistu:  1994 (3. painos 2000)
ISBN:  951-662-596-7
Löydä lisää kirjojaKirjallisuuden teemasivulta
Sosiologisen teorian nykysuuntauksia on Risto Heiskalan toimittama kirja sosiologiasta vuodelta 1994. Teoksen on julkaissut Gaudeamus.
Aiheesta muualla

Timo Piirainen: Aikuistuneen tieteen matka Amerikasta Eurooppaan (Arkistoitu – Internet Archive). Helsingin sanomat 20.11.1994.
Raimo Blom: Suuntaa etsimässä (Arkistoitu – Internet Archive). Niin & näin 4/1995.
Sokkeli

Muurattua sokkelia anturan päällä
Sokkeli on maapohjaisen rakennuksen perustuksen osa, jonka tehtävänä on siirtää yläpuolisten seinien välittämä kuorma edelleen perustuksille. Se voi toimia myös maanpainetta välittävänä rakenteena.
Sokkeli tehdään anturan päälle ja sen päälle tulee rakennuksen runko. Mikäli rakennuksen alla on riittävän kantavaa maata, rakennuksen painoa laajemmalle alalle jakava antura ei välttämättä ole tarpeen. Sokkeli jää yleensä osittain maan alle ja osittain näkyviin maan pinnalle.
Sokkelista käytetään myös nimitystä perusmuuri.
Sokkelin valmistus

Sokkeli valetaan yleensä terästangoin vahvistetusta betonista tai muurataan kevytsoraharkoista anturan päälle. Teräsbetoninen, lämmöneristeellä halkaistu sokkeli toteutetaan nykyisin lähes poikkeuksetta elementtinä. Tällainen sokkeli halkaistaan usein noin 100 mm paksulla mineraalivilla- tai solumuovikaistalla.
Ennen valettavia sokkeleita sokkeli tehtiin yleensä kivistä, jolloin sokkeli ja antura olivat samaa rakennetta.
Sokkeli muualla kuin rakennuksen osana

Sokkeli tarkoittaa myös jonkin huonekalun alaosassa olevaa perustuksenomaista osaa. Puhutaan esimerkiksi kaappien sokkelista.
Aiheesta muualla

Sokkelin pinnoitus (Arkistoitu – Internet Archive)
Se mustamies

| ”Se mustamies” Hausmylly |
| --- | --- | --- |

Singlen tiedot
 A-puoli: ”Se Mustamies (Vokaali Schysteemi Mix) Se Mustamies (Schatsit Schissään Mix)”
 B-puoli: ”Se Mustamies (Remixlintu Versio)”
 Äänitetty : 1991
 Julkaistu: 1991
 Formaatti: EP, singlelevy
 Tyylilaji: elektroninen musiikki, huumorimusiikki
 Levy-yhtiö: Power Records
Ääninäyte
Alle 10%:n näyte kappaleesta.
Äänitiedostojen kuunteluohjeet
Se mustamies on Hausmyllyn vuonna 1991 levytetty musiikkikappale. Kappale oli saman vuoden myydyin single Suomessa, ja pysyi singlelistan ensimmäisellä sijalla 10 viikkoa.
Julkaisut

Kappale julkaistiin EP-levynä ja singlelevynä. EP-levy sisältää kappaleen alkuperäisen version lisäksi kaksi remixversiota. Lisäksi se julkaistiin julkaisuvuonna yhtyeen albumilla Remix Schysteemi.  Vuonna 1994 kappaleesta tehtiin uusi remixversio, joka julkaistiin singlenä kappaleen "Kaiken saat" kanssa sekä kokoelmalevyllä HauStoori 90–94!. Yhtyeen vuonna 2004 julkaistulle 15 vuotta – suuri puberteettikokoelma -kokoelmalevylle kappaleesta julkaistiin miksattu versio alkuperäisestä kappaleesta.
EP-levyn kappaleet

Se Mustamies (Vokaali Schysteemi Mix) – 3.42
Se Mustamies (Schatsit Schissään Mix) – 3.42
Se Mustamies (Remixlintu Versio) – 6.15
Kappaleen sanoitukset

Kappaleessa lauletaan valkoihoisten miesten näkemystä naisista, jotka rakastuvat tummaihoisiin miehiin, ja saavat heistä myös parhaan mahdollisen seksuaalisen nautinnon.
»Mikä siinä mustassa viehättää, onko mustalla valkoista pidempää?»
Kappaleen kertosäe "Me halutaan olla neekereitä" on lainattu Kake Singersin kappaleesta "Me halutaan olla neekereitä".
»Miksi naiset aina rakastuvat miehiin mustiin? Me halutaan olla neekereitä, halutaan olla.»
Kappaleen aihe on katsottu nykypäivänä rasistiseksi. Yhtyeen jäsenen Hannu "Enzo" Pulk­ki­sen mukaan yhtyeen nykyisillä keikoilla kappaletta on esitetty vain, jos se tapahtuman järjestäjälle on sopinut. Yhtye itse on kuvaillut kappaletta ”ylityslauluksi” afroafrikkalaisille miehille, mutta siitä huolimatta yhtyeen jäsenet leimattiin rasisteiksi. Yhtyeen jäsenen Jari Karjalaisen mukaan "Muusikot ja kriitikot eivät arvioissaan kuulleet kappaleessaan mitään hyvää tai edistyksellistä, vaikka se oli uraauurtava soundeiltaan ja toteutukseltaan.".
Marina and the Diamonds

| Marina and the Diamonds |
| --- | --- |

Henkilötiedot
Syntynyt: 10. lokakuuta 1985 (ikä 39) Wales
Muusikko
Taiteilijanimi:  Marina and the Diamonds 
Laulukielet:  englanti
Aktiivisena:  2005–
Tyylilajit:  indie pop, New Wave, synthpop, elektroninen
Soittimet:  laulu, kosketinsoitin, piano, kellopeli
Levy-yhtiöt:  Neon Gold, 679, Chop Shop
Aiheesta muualla
marinaofficial.co.uk
  [ Muokkaa Wikidatassa ] [ ohje ]  
Marina Lambrini Diamandis (s. 10. lokakuuta 1985 Wales), tunnetaan paremmin artistinimellä MARINA (alun perin Marina and the Diamonds), on puoliksi walesilainen ja puoliksi kreikkalainen laulaja-lauluntekijä. Ensimmäisen studioalbuminsa, The Family Jewels hän julkaisi vuonna 2010.
Diamandis on esiintynyt Suomessa useamman kerran: ensimmäisen kerran Flow-festivaalilla 2010 ja Tavastia-klubilla 2011. Hän esiintyi heinäkuussa 2015 ja 2019 Ruisrock-festivaaleilla.
Tausta

Marina Diamandis syntyi Walesissa kreikkalaiselle isälle ja walesilaiselle äidille. Kun hänen vanhempansa erosivat, Diamandis muutti Kreikkaan 16-vuotiaana isänsä kanssa, mutta palasi Walesiin kaksi vuotta myöhemmin. Marinalla on myös diagnosoitu synestesia.
The Family Jewels

Diamandisin debyyttialbumi The Family Jewels julkaistiin Britanniassa 22. helmikuuta 2010. Se sijoittui Britannian albumilistan sijalle viisi. Kappale "Hollywood" julkaistiin albumin ensimmäisenä singlenä 1. helmikuuta 2010. Ensimmäisen ison kiertueensa hän aloitti 14. helmikuuta 2010, johon sisältyi 49 päivää ympäri Britanniaa, Irlantia, Eurooppaa, Yhdysvaltoja ja Kanadaa.
Electra Heart

Marina julkaisi lokakuussa 2011 promotionaalisen singlen "Radioactive", ja lisäksi demoversion kappaleesta "Starring Role". Electra Heart -albumi julkaistiin huhtikuussa 2012 ja se nousi listäykköseksi Britanniassa ja Irlannissa, mutta se menestyi erinomaisesti myös muualla Euroopassa. Ensimmäinen single joka julkaistiin albumilta oli "Primadonna", joka on myös yksi Marinan menestyneimmistä singleistä. Kappale "Power & Control" julkaistiin singleksi pelkästään Britanniassa, mutta viralliseksi toiseksi singleksi julkaistiin "How to Be a Heartbreaker". Electra Heart on konseptialbumi. Marinan Youtube-tilillä on sarja musiikkivideoita, jotka muodostavat tarinan.
Froot

Vietettyään kuukauden New York Cityssä, Diamandis kertoi aloittaneensa kappaleiden kirjoittamisen hänen kolmannelle studioalbumille helmikuussa 2013.
Syyskuussa 2014, Marina latasi kuva- ja videopalvelu Instagramiin lyhyen osan hänen uudesta kappaleestaan nimeltä "Froot". Tulevan studioalbumin nimikkokappale julkaistiin kokonaisuudessaan laulajattaren syntymäpäivänä, 10. lokakuuta. Marina Diamandis twiittasi faneilleen ympäri syksyä uusista projekteistaan kuten "Froot of the Month". Albumin ennakkotilaajat saavat puolen vuoden ajan kuukausittain uuden kappaleen, joko iTunesissa, tai fyysisenä versiona.
Toisena julkaistiin "Happy". Vuoden 2015 ensimmäinen single on "Immortal". Helmikuussa julkaistiin neljäs single nimeltä 'I'm A Ruin' 'Forget' julkaistiin 3. maaliskuuta.
Froot-albumi julkaistiin 16. maaliskuuta 2015.
Diskografia > Studioalbumit

The Family Jewels (2010)
Electra Heart (2012)
Froot (2015)
Love + Fear (2019)
Ancient Dreams in a Modern Land (2021)
Diskografia > EP:t

Mermaid vs. Sailor (2007)
The Crown Jewels EP (2009)
iTunes Live: London Festival '09 (2009)
The American Jewels EP (2010)
iTunes Live: London Festival '10 (2010)
Love+Fear Acoustic  (2019)
Diskografia > Singlet

"Obsessions" / "Mowgli's Road" 2009
"I Am Not a Robot" 2009
"Mowgli's Road" (uudelleenjulkaisu) 2010
"Hollywood" 2010
"I Am Not a Robot" (uudelleenjulkaisu) 2010
"Oh No!" 2010
"Shampain" 2010
"Radioactive" 2011
"Primadonna" 2012
"Power & Control" 2012
"How to Be a Heartbreaker" 2012
"Froot" 2014
"Happy" 2014
"Immortal" 2015
"I'm a Ruin" 2015
"Forget" 2015
"Disconnect" (Clean Bandit ft. Marina & the Diamonds) 2017
"Baby" (Clean Bandit ft. Marina and Louis Fonsi) 2018
"Handmade Heaven" 2019
"Superstar" 2019
"Orange Trees" 2019
"To Be Human" 2019
"Karma" 2019
"About Love (From the Netflix film 'To all the boys: P.S. I still love you')" 2020
"Man's World" 2020
"Purge the Poison" 2021
"Ancient Dreams in a Modern Land" 2021
"Venus Fly Trap" 2021
Aiheesta muualla

Wikimedia Commonsissa on kuvia tai muita tiedostoja aiheesta .
Marina and the Diamondsin kotisivut (Arkistoitu – Internet Archive)
YleX | Marina And The Diamonds
Sebastian Edathy

Sebastian Edathy
Sebastian Edathy (s. 5. syyskuuta 1969 Hannover) on saksalainen entinen sosiaalidemokraattisen puolueen poliitikko.
Edathy syntyi saksalaiselle äidille ja Keralasta Intiasta muuttaneelle isälle. Hän sai maisterin arvon sosiologiassa ja saksan kielessä Hannoverin Gottfried Wilhelm Leibniz -yliopistosta. Edathy työskenteli vuosina 1990–1993 Ala-Saksin maapäivien edustaja Bärbel Tewes-Heiseken palveluksessa ja oli vuosina 1993–1998 Saksan liittopäivien edustaja Ernst Kastningin avustaja.
Edathy oli vuosina 1998–2014 Saksan liittopäivien jäsen. Hän oli liittynyt sosiaalidemokraatteihin vuona 1990 ja toiminut sen nuorisojärjestön alueellisena puhenjohtajana vuosina 1993–1995. Lisäksi hänet oli valittu sosiaalidemokraattien piirijärjestön hallitukseen vuonna 1993. Edathy toimi liittopäivillä Nationalsozialistischer Untergrundin rikosten tutkintakomitean puheenjohtajana.
Lapsipornoskandaali

Edathy erosi helmikuussa 2014 kaikista tehtävistään "terveyssyihin" vedoten. Syyttäjänvirasto kuitenkin paljasti hänen hallustaan löydetyn lapsipornoa. Edathya syytettiin lapsipornokuvien ja -videoiden lataamisesta liittopäivillä käyttämälleen työkoneelle sekä lapsipornoa sisältäneiden kuvitetun kirjan ja CD-levyn hallussapidosta. Rikostutkijat olivat päässeet Edathyn jäljille löydettyään hänen nimensä kanadalaisen lapsipornon välittäjän noin kolmensadan saksalaisen asiakkaan listalta. Aluksi Edathy kiisti materiaalin olleen lain tarkoittamassa merkityksessä lapsipornoa. Maaliskuussa 2015 hän kuitenkin tunnusti rikoksen ja suostui sopimukseen 5 600 Yhdysvaltain dollarin suuruisista sakoista vastineeksi oikeudenkäynnin keskeyttämisestä.
Edathy kertoi saaneensa etukäteen tiedon häneen kohdistuneesta tutkinnasta, koska salassapidettävää tietoa oli vuodettu. Maatalousministeri Hans-Peter Friedrich otti vastuun tietovuodoista ja erosi tehtävistään. Edathya seurasi liittopäiväedustajana Gabriele Groneberg.
Edathy kertoi tapahtumien jälkeen saaneensa runsaasti tappouhkauksia ja poistuneensa niiden johdosta Saksasta.
Sebastian Eisenlauer

Sebastian Eisenlauer
Sebastian Eisenlauer (s. 13. maaliskuuta 1990) on saksalainen maastohiihtäjä. Hän edustaa SC Sonthofen -seuraa.
Maailmancupissa Eisenlauer kilpaili ensimmäisen kerran Düsseldorfissa joulukuussa 2010 sijoittuen sprintissä 47:nneksi. Ensimmäiset maailmancupin pisteensä hän saavutti tammikuussa 2011 oltuaan Liberecin vapaan hiihtotavan sprintissä 15:s. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2014 oltuaan kymmenes. Joulukuussa 2013 hän sijoittui Tour de Skihin kuuluneessa Oberhofin sprintissä seitsemänneksi. Parhaimmillaan hän on ollut kuudes Planican vapaan hiihtotavan sprintissä tammikuussa 2016.
Eisenlauer voitti Euroopan nuorten olympiafestivaaleilla kultaa 7,5 kilometrin perinteisen hiihtotavan kilpailussa 2007. Seefeldin MM-kilpailuissa 2019 hän sijoittui 15 kilometrin perinteisen hiihtotavan kilpailussa 15:nneksi.
Aiheesta muualla

Kuvia tai muita tiedostoja aiheesta Sebastian Eisenlauer Wikimedia Commonsissa
Sosialistilaki

Sosialistilaki (saks. Sozialistengesetz) oli Saksan keisarikunnassa vuonna 1878 säädetty poikkeuslaki ”sosiaalidemokratian yhteiskunnalle vaarallisia pyrkimyksiä” vastaan. Valtakunnankansleri Otto von Bismarckin aloitteesta säädetyn lain tarkoituksena oli tukahduttaa sosiaalidemokraattinen puolue-, järjestö- ja julkaisutoiminta. Lain läpimenoa valtiopäivillä konservatiivien ja kansallisliberaalien äänienemmistöllä edesauttoi kaksi epäonnistunutta attentaattia keisari Vilhelm I:tä vastaan. Tekosyynä käytetyillä attentaateilla ei kuitenkaan ollut yhteyttä sosialidemokraatteihin ja heidän puolueeseensa Saksan sosialistiseen työväenpuolueeseen.
Lain voimassaoloaikana 1878–1890 kiellettiin sosialidemokraattisiksi tai sosialistisiksi katsotut järjestöt, kokoukset ja juhlat sekä estettiin sosialidemokraattisten kirjapainojen, ammattiyhdistysten ja apukassojen toiminta. Satoja henkilöitä tuomittiin vankeuteen tai karkotettiin kotiseuduiltaan. Osa puolueen edustajista päätyi maanpakoon. Sosialistisen työväenpuolueen edustajat valtiopäivillä saattoivat jatkaa parlamentaarista toimintaa vain yksityishenkilöinä.
Bismarckin suunnitteleman taktiikan mukaisesti sosialistilain ohella kehitettiin myös sosiaalista lainsäädäntöä (sairausvakuutuslaki 1883, tapaturmavakuutus 1884). Kaikista kielloista ja myönnytyksistä huolimatta sosialistilailla ei ollut toivottua vaikutusta. Puolue jatkoi toimintaansa maanalaisena ja se painatti äänenkannattajaansa Der Socialdemokrat -lehteä sekä Zürichissä että Lontoossa. Vainotoimet vain lisäsivät puolueen kannatusta työväestön keskuudessa. Vuoden 1890 valtiopäivillä lain voimassaoloa ei enää jatkettu.
Slaughter & Apparatus: A Methodical Overture

| Slaughter & Apparatus: A Methodical Overture Aborted |
| --- | --- | --- |

Studioalbumin tiedot
 Julkaistu: 20. helmikuuta 2007
 Tuottaja(t): Tue Madsen
 Tyylilaji: deathgrind
 Kesto: 42.42
 Levy-yhtiö: Century Media
Abortedin muut julkaisut
| The Archaic Abattoir 2005 | Slaughter & Apparatus: A Methodical Overture 2007 | Strychnine.213 2008 |
Slaughter & Apparatus: A Methodical Overture on viides studioalbumi belgialaiselta death metal -yhtye Abortedilta. Albumi julkaistiin vuonna 2007 Century Median kautta. Rumpuja soittaa vierailevana muusikkona Psycroptic -yhtyeen David Haley.
Albumi on mallia enhancedselvennä sisältäen kaksi musiikkivideota. Tosin takakannessa mainittujen The Chondrin Enigma- ja Making of... -videoiden tilalla on livetaltioinnit kappaleista A Cold Logistic Slaughter ja The Saw and the Carnage Done. Albumista julkaistiin erikoisversio Slaughter & Apparatus: A Limited Overture, joka sisälsi levyn lisäksi julisteen, t-paidan ja tarroja. Lisäksi Hollowman Records julkaisi rajoitetun 600 kappaleen LP-levyn erän, jossa osa levyistä oli tavallista mustaa vinyyliä, osa punaisia ja osa kultaisia.
Kappaleet

The Chondrin Enigma  – 4.20
A Methodical Overture – 3.25
Avenious – 4.41
The Spaying Séance – 4.25
And Carnage Basked In Its Ebullience – 3.10
The Foul Nucleus Of Resurrection – 4.13
Archetype – 3.12
Ingenuity In Genocide – 3.42
Odious Emanation – 3.37
Prolific Murder Contrivance – 3.07
Underneath Rorulent Soil – 4.51
Bonuskappaleet japanilaisessa erikoisversiossa
Surprise! You're Dead! – 2.16  (Faith No More-cover)
Slaughtered – 3.55  (Pantera-cover)
Kokoonpano

Sven "Svencho" de Caluwé – laulu
Sebastien "BST" Tuvi – kitarat
Matty Dupont – kitarat
Peter Goemaere – basso
David Haley – rummut
Jeffrey Walker (Carcass)
Jacob Bredahl (Hatesphere)
Henrik Jacobsen (Hatesphere)
Arvostelut

Allmusic:
Blabbermouth:
Imperiumi: 8/10
Aiheesta muualla

Slaughter & Apparatus: A Methodical Overture Discogsissa. (englanniksi)
Albumi Slaughter & Apparatus: A Methodical Overture Encyclopaedia Metallum -sivustolla (englanniksi)
Sokka irti (kappale)

| ”Sokka irti” Cheek |
| --- | --- | --- |

Singlen tiedot
 Albumilta: Sokka irti
 Julkaistu: 2. huhtikuuta 2012
 Tuottaja(t): Sakke
 Tyylilaji: rap, elektroninen
 Kesto: 03.27
 Levy-yhtiö: Liiga Music Oy
Cheekin muut singlet
| ”Pyrkiny vähentää” 2012 | ”Sokka irti” 2012 | ”Syypää sun hymyyn” 2012 |
"Sokka irti" on rap-artisti Cheekin toinen single hänen seitsemänneltä studioalbumiltaan Sokka irti kappale vuodelta 2012. Kappale kuultiin ensimmäisen kerran YleX -radiokanavalla 21. maaliskuuta 2012 ja se julkaistiin digitaalisesti 2. huhtikuuta 2012. Kappaleesta on julkaistu musiikkivideo. "Sokka irti" nousi parhaimmillaan sijalle kolme Suomen virallisella singlelistalla. Kappale valittiin viralliseksi kesähitiksi The Voicen äänestyksessä.
Listasijoitukset

| Lista | Paras sijoitus |
| --- | --- |
Suomen virallinen singlelista: 3 
Suomen virallinen latauslista: 2
Remix

Tamperelainen rap-artisti Majuri julkaisi 11. elokuuta YouTube-kanavallaan Sonni irti (Sokka irti Bootleg  Hoodrat Remix Freestyle) -nimisen remixin, jolla hän vierailee räppäämässä.
Aiheesta muualla

Sokka irti (Youtube)
Mansan piirikunta

Mansan piirikunta (pandžabiksi ਮਾਨਸਾ ਜ਼ਿਲ੍ਹਾ, Mānasā zilhā) on yksi Intian Punjabin osavaltion 22 piirikunnasta. Piirikunta rajautuu etelästä Haryanaan, lännestä Bathindan piirikuntaan, pohjoisesta Barnalan piirikuntaan ja idästä Sangrurin piirikuntaan.
Shlomo Sand

Shlomo Sand (hepr. ‏שלמה זנד‎, translitteroidaan myös Shlomo Zand, s. 10. syyskuuta 1946 Linz, Itävalta) on Tel Avivin yliopiston historian professori. Hänen pääasialliset opetusalansa ovat elokuva ja historia, Ranskan henkisen kulttuurin historia sekä kansa ja nationalismi.
Elämäkerta

Itävallassa syntyneen Sandin vanhemmat olivat puolanjuutalaisia, jotka olivat selviytyneet holokaustista. Vanhempien maailmankuva oli kommunistinen ja anti-imperialistinen, eivätkä he suostuneet ottamaan Saksalta vastaan korvauksia toisen maailmansodan aikana kokemistaan kärsimyksistä. Hänen isänsä toimi Israelin kommunistisessa puolueessa. Sand asui varhaislapsuutensa pakolaisleirillä, mutta muutti perheen kanssa 1948 Jaffaan. Hänet erotettiin koulusta 16-vuotiaana, ja hän suoritti ylioppilastutkinnon (bagrut) vasta asepalveluksen jälkeen. Sotilaalliset kokemukset vuoden 1967 sodasta ja tympääntyminen sen jälkeen saivat hänet eroamaan Israelin kommunistisesta nuorisoliitosta Bankista ja liittymään radikaalimpaan ja sionismin vastaiseen järjestöön Matzpeniin 1968. Petyttyään Matzpeniin Sand erosi siitä 1970.
Sand torjui Israelin kommunistipuolueen Rakahin tarjouksen lähteä opiskelemaan elokuva-alaa Puolaan, ja hän suoritti 1975 BA-tutkinnon historiassa Tel Avivin yliopistossa. Saatuaan stipendin hän ensin opiskeli 1975–1985 ja myöhemmin opetti Pariisissa, jossa hän suoritti maisterin tutkinnon Ranskan historiassa ja väitteli filosofian tohtoriksi aiheenaan "George Sorel ja marxismi". Sand on opettanut vuodesta 1982 Tel Avivin ja Kalifornian yliopistossa sekä Pariisissa École des hautes études en sciences socialesissa.
Teos > Teoksen aihe

Teoksessaan Matai ve’ech humtza ha’am hayehudi? ('Milloin ja missä juutalainen kansa on keksitty?') "[Sand] pyrkii osoittamaan, että juutalaisia ei koskaan ole ollut olemassa "kansa-rotuna" jolla olisi yhteinen alkuperä, vaan se on lähinnä värikäs sekoitus ryhmiä, jotka ovat historian eri vaiheissa omaksuneet juutalaisuuden uskontona. Hän väittää, että monien sionististen aatteiden piirissä myyttinen käsitys juutalaisista muinaisena kansana synnytti rasistista ajattelua".
Sandin argumentin ydin on, että alkuperäiset Israelissa asuneet juutalaiset eivät vastoin hyväksyttyä historiankirjoitusta joutuneet karkotetuksi maasta Bar Kokhban kapinan jälkeen. Hän on todennut, että suuri osa nykyjuutalaisista on kääntynyt juutalaisuuteen myöhemmin. Lisäksi hän toteaa, että tarinan karkotuksesta keksivät alkukristityt saadakseen juutalaisia kääntymään uuteen uskoon. Sand kirjoittaa: "Kristityt halusivat myöhempien juutalaissukupolvien uskovan, että heidän esi-isiensä karkotus maasta oli Jumalan rangaistus." Sand väittää, että suurinta osaa juutalaisista roomalaiset eivät karkottaneet vaan he saivat pysyä maassa. Hänen mukaansa karkotettujen määrä on enintään kymmeniä tuhansia. Edelleen hän sanoo, että monet juutalaiset kääntyivät islamin uskoon arabien valloituksen jälkeen ja sulautuivat valloittajiin. Hän esittää päätelmänään, että Palestiinan arabit olivat juutalaisia.
Sand selittää käsitteen juutalainen kansa synnyn seuraavasti: "saatuaan vaikutteita saksalaisen nationalismin käsitteestä Saksassa asuvat juutalaista alkuperää olevat intellektuellit jossakin vaiheessa 1800-lukua ottivat tehtäväkseen keksiä "jälkikäteisesti" käsitteen kansa halutessaan luoda nykyajan juutalaisen kansan. Historioitsija Heinrich Graetzista lähtien juutalaiset historioitsijat alkoivat piirtää juutalaisuuden historiasta kuvaa kansana, jolla oli ollut kuningaskunta, josta tuli vaeltava kansa ja joka viimein palasi synnyinmaahansa."